title: Regulamentul de punere în aplicare (UE) 2018/917 al Comisiei din 27 iunie 2018 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active alfa-cipermetrin, beflubutamid, benalaxil, bentiavalicarb, bifenazat, boscalid, bromoxinil, captan, carvonă, clorprofam, ciazofamid, desmedifam, dimetoat, dimetomorf, diquat, etefon, etoprofos, etoxazol, famoxadon, fenamidon, fenamifos, flumioxazin, fluoxastrobin, folpet, foramsulfuron, formetanat, Gliocladium catenulatum tulpina: J1446, izoxaflutol, metalaxil-m, metiocarb, metoxifenozid, metribuzin, milbemectină, oxasulfuron, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol, pimetrozină și s-metolaclor (Text cu relevanță pentru SEE.)

text:
               28.6.2018

               RO

               Jurnalul Oficial al Uniunii Europene

               L 163/13

         REGULAMENTUL DE PUNERE ÎN APLICARE (UE) 2018/917 AL COMISIEI
   din 27 iunie 2018
   de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active alfa-cipermetrin, beflubutamid, benalaxil, bentiavalicarb, bifenazat, boscalid, bromoxinil, captan, carvonă, clorprofam, ciazofamid, desmedifam, dimetoat, dimetomorf, diquat, etefon, etoprofos, etoxazol, famoxadon, fenamidon, fenamifos, flumioxazin, fluoxastrobin, folpet, foramsulfuron, formetanat, Gliocladium catenulatum tulpina: J1446, izoxaflutol, metalaxil-m, metiocarb, metoxifenozid, metribuzin, milbemectină, oxasulfuron, Paecilomyces lilacinus tulpina 251, fenmedifam, fosmet, pirimifos-metil, propamocarb, protioconazol, pimetrozină și s-metolaclor
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 17 primul paragraf,
   întrucât:

               (1)

               Partea A din anexa la Regulamentul de punere în aplicare (UE) nr. 540/2011 al Comisiei (2) stabilește substanțele active considerate a fi fost aprobate în temeiul Regulamentului (CE) nr. 1107/2009.

               (2)

               Perioadele de aprobare a substanțelor active diquat, famoxadon, flumioxazin, metalaxil-m și pimetrozină au fost prelungite ultima dată prin Regulamentul de punere în aplicare (UE) 2017/841 al Comisiei (3). Perioadele de aprobare a acestor substanțe vor expira la 30 iunie 2018. Cererile de reînnoire a includerii acestor substanțe în anexa I la Directiva 91/414/CEE a Consiliului (4) au fost depuse în conformitate cu articolul 4 din Regulamentul (UE) nr. 1141/2010 al Comisiei (5).

               (3)

               Perioadele de aprobare a substanțelor active alfa-cipermetrin, benalaxil, bifenazat, bromoxinil, clorprofam, ciazofamid, desmedifam, etoxazol, fenamidon, foramsulfuron, Gliocladium catenulatum tulpina: J1446, izoxaflutol, metoxifenozid, milbemectină, oxasulfuron, fenmedifam și s-metolaclor au fost prelungite ultima dată prin Regulamentul de punere în aplicare (UE) 2017/841. Perioadele de aprobare a acestor substanțe vor expira la 31 iulie 2018.

               (4)

               Perioadele de aprobare a substanțelor active beflubutamid, captan, dimetoat, dimetomorf, etoprofos, folpet, formetanat, metiocarb, metribuzin, fosmet, pirimifos-metil și propamocarb au fost extinse prin Regulamentul de punere în aplicare (UE) 2015/404 al Comisiei (6). Perioadele de aprobare a acestor substanțe vor expira la 31 iulie 2018.

               (5)

               Perioadele de aprobare a substanțelor active etefon și fenamifos au fost prelungite prin Regulamentul de punere în aplicare (UE) 2015/415 al Comisiei (7). Perioadele de aprobare a acestor substanțe vor expira la 31 iulie 2018.

               (6)

               Perioadele de aprobare a substanțelor active bentiavalicarb, boscalid, carvonă, fluoxastrobin, Paecilomyces lilacinus tulpina 251 și protioconazol vor expira la 31 iulie 2018.

               (7)

               Cererile de reînnoire a aprobării substanțelor menționate în considerentele 3-5 au fost prezentate în conformitate cu Regulamentul de punere în aplicare (UE) nr. 844/2012 al Comisiei (8).

               (8)

               Din cauza faptului că evaluarea substanțelor a fost amânată din motive independente de voința solicitanților, este posibil ca aprobările acestor substanțe active să expire înainte de adoptarea unei decizii privind reînnoirea lor. Prin urmare, este necesar să se prelungească perioadele lor de aprobare.

               (9)

               Având în vedere obiectivul articolului 17 primul paragraf din Regulamentul (CE) nr. 1107/2009, în ceea ce privește cazurile în care Comisia va adopta un regulament care prevede că aprobarea unei substanțe active menționate în anexa la prezentul regulament nu se reînnoiește deoarece nu sunt îndeplinite criteriile de aprobare, Comisia va stabili ca dată de expirare fie data prevăzută înainte de intrarea în vigoare a prezentului regulament, fie data intrării în vigoare a regulamentului care prevede că aprobarea substanței active nu se reînnoiește, oricare dintre aceste date survine mai târziu. În ceea ce privește cazurile în care Comisia va adopta un regulament care prevede reînnoirea aprobării unei substanțe active menționate în anexa la prezentul regulament, Comisia va depune eforturi pentru a stabili, în funcție de circumstanțe, cea mai timpurie dată posibilă de punere în aplicare.

               (10)

               Ținând seama de faptul că unele aprobări ale substanțelor active expiră la 30 iunie 2018, prezentul regulament ar trebui să intre în vigoare cât mai curând posibil.

               (11)

               Prin urmare, Regulamentul de punere în aplicare (UE) nr. 540/2011 ar trebui modificat în consecință.

               (12)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Partea A din anexa la Regulamentul de punere în aplicare (UE) nr. 540/2011 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 iunie 2018.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (3)  Regulamentul de punere în aplicare (UE) 2017/841 al Comisiei din 17 mai 2017 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de autorizare a substanțelor active alfa-cipermetrin, Ampelomyces quisqualis tulpina: aq 10, benalaxil, bentazon, bifezanat, bromoxinil, carfentrazon etil, clorprofam, ciazofamid, desmedifam, diquat, DPX KE 459 (flupirsulfuron-metil), etoxazol, famoxadon, fenamidon, flumioxazin, foramsulfuron, Gliocladium catenulatum tulpina: j1446, imazamox, imazosulfuron, izoxaflutol, laminarină, metalaxil-M, metoxifenozidă, milbemectină, oxasulfuron, fenmedifam, pendimetalin, pimetrozin, s-metolaclor și trifloxistrobin (JO L 125, 18.5.2017, p. 12).

      (4)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (5)  Regulamentul (UE) nr. 1141/2010 al Comisiei din 7 decembrie 2010 de stabilire a procedurii de reînnoire a includerii unui al doilea grup de substanțe active în anexa I la Directiva 91/414/CEE a Consiliului și de stabilire a listei substanțelor în cauză (JO L 322, 8.12.2010, p. 10).

      (6)  Regulamentul de punere în aplicare (UE) 2015/404 al Comisiei din 11 martie 2015 de modificare a Regulamentului de punere în aplicare (UE) nr. 540/2011 în ceea ce privește prelungirea perioadelor de aprobare a substanțelor active beflubutamid, captan, dimetoat, dimetomorf, etoprofos, fipronil, folpet, formetanat, fosmet, glufosinat, metiocarb, metribuzin, pirimifos-metil și propamocarb (JO L 67, 12.3.2015, p. 6).

      (7)  Regulamentul de punere în aplicare (UE) 2015/415 al Comisiei din 12 martie 2015 de modificare a Regulamentului de punere în aplicare (UE) nr. 540/2011 în ceea ce privește prelungirea perioadei de autorizare a substanțelor active etefon și fenamifos (JO L 68, 13.3.2015, p. 28).

      (8)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      ANEXĂ
      Partea A din anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  în a șasea coloană, „Expirarea aprobării”, la rândul 15, „Diquat”, data se înlocuiește cu „30 iunie 2019”;

                  2.

                  în a șasea coloană, „Expirarea aprobării”, la rândul 23, „Pimetrozină”, data se înlocuiește cu „30 iunie 2019”;

                  3.

                  în a șasea coloană, „Expirarea aprobării”, la rândul 35, „Famoxadon”, data se înlocuiește cu „30 iunie 2019”;

                  4.

                  în a șasea coloană, „Expirarea aprobării”, la rândul 37, „Metalaxil-M”, data se înlocuiește cu „30 iunie 2019”;

                  5.

                  în a șasea coloană, „Expirarea aprobării”, la rândul 39, „Flumioxazin”, data se înlocuiește cu „30 iunie 2019”;

                  6.

                  în a șasea coloană, „Expirarea aprobării”, la rândul 42, „Oxasulfuron”, data se înlocuiește cu „31 iulie 2019”;

                  7.

                  în a șasea coloană, „Expirarea aprobării”, la rândul 44, „Foramsulfuron”, data se înlocuiește cu „31 iulie 2019”;

                  8.

                  în a șasea coloană, „Expirarea aprobării”, la rândul 46, „Ciazofamid”, data se înlocuiește cu „31 iulie 2019”;

                  9.

                  în a șasea coloană, „Expirarea aprobării”, la rândul 62, „Fenamidon”, data se înlocuiește cu „31 iulie 2019”;

                  10.

                  în a șasea coloană, „Expirarea aprobării”, la rândul 63, „Izoxaflutol”, data se înlocuiește cu „31 iulie 2019”;

                  11.

                  în a șasea coloană, „Expirarea aprobării”, la rândul 78, „Clorprofam”, data se înlocuiește cu „31 iulie 2019”;

                  12.

                  în a șasea coloană, „Expirarea aprobării”, la rândul 83, „Alfa-cipermetrin”, data se înlocuiește cu „31 iulie 2019”;

                  13.

                  în a șasea coloană, „Expirarea aprobării”, la rândul 84, „Benalaxil”, data se înlocuiește cu „31 iulie 2019”;

                  14.

                  în a șasea coloană, „Expirarea aprobării”, la rândul 85, „Bromoxinil”, data se înlocuiește cu „31 iulie 2019”;

                  15.

                  în a șasea coloană, „Expirarea aprobării”, la rândul 86, „Desmedifam”, data se înlocuiește cu „31 iulie 2019”;

                  16.

                  în a șasea coloană, „Expirarea aprobării”, la rândul 88, „Fenmedifam”, data se înlocuiește cu „31 iulie 2019”;

                  17.

                  în a șasea coloană, „Expirarea aprobării”, la rândul 96, „Metoxifenozid”, data se înlocuiește cu „31 iulie 2019”;

                  18.

                  în a șasea coloană, „Expirarea aprobării”, la rândul 97, „S-metolaclor”, data se înlocuiește cu „31 iulie 2019”;

                  19.

                  în a șasea coloană, „Expirarea aprobării”, la rândul 98, Gliocladium catenulatum tulpina: J1446, data se înlocuiește cu „31 iulie 2019”;

                  20.

                  în a șasea coloană, „Expirarea aprobării”, la rândul 99, „Etoxazol”, data se înlocuiește cu „31 iulie 2019”;

                  21.

                  în a șasea coloană, „Expirarea aprobării”, la rândul 109, „Bifenazat”, data se înlocuiește cu „31 iulie 2019”;

                  22.

                  în a șasea coloană, „Expirarea aprobării”, la rândul 110, „Milbemectină”, data se înlocuiește cu „31 iulie 2019”;

                  23.

                  în a șasea coloană, „Expirarea aprobării”, la rândul 141, „Fenamifos”, data se înlocuiește cu „31 iulie 2019”;

                  24.

                  în a șasea coloană, „Expirarea aprobării”, la rândul 142, „Etefon”, data se înlocuiește cu „31 iulie 2019”;

                  25.

                  în a șasea coloană, „Expirarea aprobării”, la rândul 145, „Captan”, data se înlocuiește cu „31 iulie 2019”;

                  26.

                  în a șasea coloană, „Expirarea aprobării”, la rândul 146, „Folpet”, data se înlocuiește cu „31 iulie 2019”;

                  27.

                  în a șasea coloană, „Expirarea aprobării”, la rândul 147, „Formetanat”, data se înlocuiește cu „31 iulie 2019”;

                  28.

                  în a șasea coloană, „Expirarea aprobării”, la rândul 148, „Metiocarb”, data se înlocuiește cu „31 iulie 2019”;

                  29.

                  în a șasea coloană, „Expirarea aprobării”, la rândul 149, „Dimetoat”, data se înlocuiește cu „31 iulie 2019”;

                  30.

                  în a șasea coloană, „Expirarea aprobării”, la rândul 150, „Dimetomorf”, data se înlocuiește cu „31 iulie 2019”;

                  31.

                  în a șasea coloană, „Expirarea aprobării”, la rândul 152, „Metribuzin”, data se înlocuiește cu „31 iulie 2019”;

                  32.

                  în a șasea coloană, „Expirarea aprobării”, la rândul 153, „Fosmet”, data se înlocuiește cu „31 iulie 2019”;

                  33.

                  în a șasea coloană, „Expirarea aprobării”, la rândul 154, „Propamocarb”, data se înlocuiește cu „31 iulie 2019”;

                  34.

                  în a șasea coloană, „Expirarea aprobării”, la rândul 155, „Etoprofos”, data se înlocuiește cu „31 iulie 2019”;

                  35.

                  în a șasea coloană, „Expirarea aprobării”, la rândul 156, „Pirimifos-metil”, data se înlocuiește cu „31 iulie 2019”;

                  36.

                  în a șasea coloană, „Expirarea aprobării”, la rândul 158, „Beflubutamid”, data se înlocuiește cu „31 iulie 2019”;

                  37.

                  în a șasea coloană, „Expirarea aprobării”, la rândul 163, „Bentiavalicarb”, data se înlocuiește cu „31 iulie 2019”;

                  38.

                  în a șasea coloană, „Expirarea aprobării”, la rândul 164, „Boscalid”, data se înlocuiește cu „31 iulie 2019”;

                  39.

                  în a șasea coloană, „Expirarea aprobării”, la rândul 165, „Carvonă”, data se înlocuiește cu „31 iulie 2019”;

                  40.

                  în a șasea coloană, „Expirarea aprobării”, la rândul 166, „Fluoxastrobin”, data se înlocuiește cu „31 iulie 2019”;

                  41.

                  în a șasea coloană, „Expirarea aprobării”, la rândul 167, „Paecilomyces lilacinus tulpina 251”, data se înlocuiește cu „31 iulie 2019”;

                  42.

                  în a șasea coloană, „Expirarea aprobării”, la rândul 168, „Protioconazol”, data se înlocuiește cu „31 iulie 2019”.


title: Regulamentul de punere în aplicare (UE) 2018/920 al Comisiei din 28 iunie 2018 de modificare a Regulamentului de punere în aplicare (UE) nr. 180/2014 în ceea ce privește anumite dispoziții privind controalele, notificările și raportarea anuală, precum și privind modificările programelor POSEI

text:
                  29.6.2018

                  RO

                  Jurnalul Oficial al Uniunii Europene

                  L 164/5

            REGULAMENTUL DE PUNERE ÎN APLICARE (UE) 2018/920 AL COMISIEI
      din 28 iunie 2018
      de modificare a Regulamentului de punere în aplicare (UE) nr. 180/2014 în ceea ce privește anumite dispoziții privind controalele, notificările și raportarea anuală, precum și privind modificările programelor POSEI
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (UE) nr. 228/2013 al Parlamentului European și al Consiliului din 13 martie 2013 privind măsurile specifice din domeniul agriculturii în favoarea regiunilor ultraperiferice ale Uniunii și de abrogare a Regulamentului (CE) nr. 247/2006 al Consiliului (1), în special articolul 6 alineatul (2), articolul 8 al doilea paragraf și articolul 12 alineatul (3) și articolul 14 alineatul (1),
      întrucât:

                  (1)

                  Experiența dobândită în urma aplicării Regulamentului de punere în aplicare (UE) nr. 180/2014 al Comisiei (2) a arătat că trebuie clarificate și simplificate anumite dispoziții privind controalele, notificările și raportarea anuală.

                  (2)

                  Articolele 2, 3 și 5 din Regulamentul de punere în aplicare (UE) nr. 180/2014 stabilește dispozițiile privind licențele de import, certificatele de scutire, certificatele de ajutor și plata legate de produsele importate din țări terțe sau furnizate din Uniune. Prin articolul 4 alineatul (1) din Regulamentul de punere în aplicare (UE) 2016/1239 al Comisiei (3), utilizarea numărului de înregistrare și identificare a operatorilor economici (denumit în continuare „numărul EORI”) devine obligatorie pentru licențele de import. Este necesar să se prevadă aceeași cerință pentru licențele de import, pentru certificatele de scutire și pentru certificatele de ajutor care fac obiectul articolelor 2, 3 și, respectiv, 5 din Regulamentul de punere în aplicare (UE) nr. 180/2014.

                  (3)

                  Articolul 8 din Regulamentul de punere în aplicare (UE) nr. 180/2014 conține normele privind documentele care trebuie prezentate de operatori și valabilitatea licențelor și a certificatelor. Este necesar să se faciliteze transmiterea electronică a documentelor de însoțire a licențelor și a certificatelor.

                  (4)

                  Articolul 16 din Regulamentul de punere în aplicare (UE) nr. 180/2014 prevede normele privind controalele administrative și fizice referitoare la importul, introducerea, exportul și expedierea produselor agricole. Este necesar să se separe tipul de controale fizice pentru import și introducere de tipul de controale fizice pentru export și expediere. Din redactarea articolului respectiv ar trebui să reiasă în mod explicit obligația de a utiliza un eșantion reprezentativ atunci când se realizează controale asupra operațiunilor de export și expediere prevăzute în secțiunea 5 din acel regulament.

                  (5)

                  Articolul 22 din Regulamentul de punere în aplicare (UE) nr. 180/2014 prevede principiile generale referitoare la controale în ceea ce privește cererile de ajutor aferente măsurilor de sprijinire a produselor agricole locale. Ținând seama de eterogenitatea și de nivelul diferit de complexitate a acțiunilor din cadrul măsurilor și în scopul de a asigura în continuare că sunt acoperite și reprezentate în eșantioane toate domeniile cheltuielilor, este necesar să se precizeze că autoritățile competente trebuie să realizeze controale la fața locului la nivelul fiecărei acțiuni prin eșantionarea a cel puțin 5 % din cererile de ajutor. Eșantionul ar trebui să reprezinte, de asemenea, cel puțin 5 % din sumele care fac obiectul ajutoarelor pentru fiecare acțiune.

                  (6)

                  Articolul 24 din Regulamentul de punere în aplicare (UE) nr. 180/2014 prevede normele pentru selecția solicitanților de ajutor care să fie vizați de controale la fața locului. Întrucât este posibil ca în regiunile ultraperiferice să existe un număr mic de solicitanți, statele membre ar trebui să aibă posibilitatea de a selecționa un singur solicitant.

                  (7)

                  Articolul 38 alineatul (1) din Regulamentul de punere în aplicare (UE) nr. 180/2014 prevede că la sfârșitul fiecărui trimestru al anului trebuie notificate anumite date privind bilanțul regimului specific de aprovizionare. Această frecvență implică o sarcină prea mare, o notificare doar o dată pe an fiind considerată suficientă.

                  (8)

                  Articolul 39 din Regulamentul de punere în aplicare (UE) nr. 180/2014 stabilește elementele care trebuie incluse în rapoartele anuale privind punerea în aplicare a măsurilor. În raportul său din 15 decembrie 2016 (4), Comisia a ajuns la concluzia că raportarea cu privire la implementarea programelor POSEI ar trebui îmbunătățită, îndeosebi pentru a se evalua mai bine respectarea obiectivelor, inclusiv pentru regimul specific de aprovizionare, și pentru a se descrie mai bine situația sectorului agricol și dezvoltarea acestuia, inclusiv monitorizarea prețurilor și poziția concurențială a producției locale în privința importurilor. Deoarece este de asemenea necesar să se clarifice obligațiile de raportare și să se furnizeze o nouă structură a rapoartelor anuale, detaliile relevante ar trebui specificate în noua anexă la Regulamentul de punere în aplicare (UE) nr. 180/2014.

                  (9)

                  Articolul 40 din Regulamentul de punere în aplicare (UE) nr. 180/2014 stabilește procedurile de modificare a programelor POSEI. Ținând seama de experiența dobândită cu aplicarea acestuia, procedurile respective trebuie simplificate pentru a se asigura o mai mare flexibilitate și o mai bună adaptare la condițiile reale aferente regimului de aprovizionare și la condițiile sectorului agricol local. Prin urmare, este necesar să se solicite prezentarea, în același timp, până la 31 iulie, a modificărilor menționate la articolul 40 alineatele (1) și (2) din acel regulament.

                  (10)

                  În general, pentru modificările aduse programelor POSEI nu este nevoie de aprobarea oficială a Comisiei. Este necesar să se revizuiască redactarea articolului 40 alineatul (1) din Regulamentul de punere în aplicare (UE) nr. 180/2014, pentru ca principiul respectiv să fie exprimat mai explicit.

                  (11)

                  Cu toate acestea, pentru modificările „importante” aduse programelor, menționate la articolul 40 alineatul (2) din Regulamentul de punere în aplicare (UE) nr. 180/2014, este nevoie de aprobarea oficială a Comisiei. Pe baza experienței dobândite cu procedura respectivă, este necesar să se prelungească termenul pentru aprobare la cinci luni de la notificarea modificării. În plus, în scopul simplificării procedurii, aprobarea oficială a Comisiei ar trebui limitată la primele două cazuri pe care le menționează în prezent acea dispoziție.

                  (12)

                  Articolul 40 alineatul (3) din Regulamentul de punere în aplicare (UE) nr. 180/2014 se referă la modificări „minore”. În scopul de a se facilita procedura de ajustare financiară în statele membre, termenul pentru notificarea ajustărilor de până la 20 % din fondurile alocate ar trebui prelungit până la 31 mai.

                  (13)

                  În fine, ar trebui simplificată definiția termenului „măsură” de la articolul 40 alineatul (5) litera (a) din Regulamentul de punere în aplicare (UE) nr. 180/2014.

                  (14)

                  Mai multe regulamente ale Comisiei au fost abrogate și înlocuite cu regulamente delegate și de punere în aplicare. Din considerente de claritate și de securitate juridică, este necesar să se actualizeze trimiterile la acele regulamente. În special, în ceea ce privește sistemul de licențe de import și de export, trimiterile la Regulamentul (CE) nr. 376/2008 al Comisiei (5) ar trebui înlocuite cu trimiteri la Regulamentul delegat (UE) 2016/1237 (6) și la Regulamentul de punere în aplicare (UE) 2016/1239 ale Comisiei.

                  (15)

                  În ceea ce privește notificarea către Comisie, trimiterile la Regulamentul (CE) nr. 792/2009 al Comisiei (7) ar trebui înlocuite cu trimiteri la Regulamentul delegat (UE) 2017/1183 al Comisiei (8) și la Regulamentul de punere în aplicare (UE) 2017/1185 al Comisiei (9).

                  (16)

                  În ceea ce privește normele bazate pe Regulamentul (UE) nr. 1306/2013 al Parlamentului European și al Consiliului (10), trimiterile la Regulamentul (CE) nr. 1122/2009 al Comisiei (11) ar trebui înlocuite cu trimiteri la Regulamentul delegat (UE) nr. 640/2014 al Comisiei (12) și la Regulamentul de punere în aplicare (UE) nr. 809/2014 al Comisiei (13).

                  (17)

                  În ceea ce privește dispozițiile legate de Codul vamal al Uniunii, trimiterile la Regulamentul (CEE) nr. 2454/93 al Comisiei (14) ar trebui înlocuite cu trimiteri la Regulamentul (UE) nr. 952/2013 al Parlamentului European și al Consiliului (15), la Regulamentul delegat (UE) 2015/2446 al Comisiei (16) sau la Regulamentul de punere în aplicare (UE) 2015/2447 al Comisiei (17).

                  (18)

                  Prin urmare, Regulamentul de punere în aplicare (UE) nr. 180/2014 ar trebui modificat în consecință.

                  (19)

                  Măsurile prevăzute în prezentul regulament sunt conforme cu avizul Comitetului privind plățile directe,

            ADOPTĂ PREZENTUL REGULAMENT:
      Articolul 1
      Regulamentul de punere în aplicare (UE) nr. 180/2014 se modifică după cum urmează:

                  1.

                  Articolul 2 se modifică după cum urmează:

                              (a)

                              alineatul (2) se înlocuiește cu următorul text:
                              „(2)   Licențele de import se întocmesc în conformitate cu modelul prevăzut în anexa I la Regulamentul de punere în aplicare (UE) 2016/1239 al Comisiei (*1).
                              Articolul 4 din Regulamentul delegat (UE) 2016/1237 al Comisiei (*2) și articolele 2 și 3, articolul 4 alineatul (1), articolele 5 și 7 și articolele 13-16 din Regulamentul de punere în aplicare (UE) 2016/1239 se aplică mutatis mutandis, fără a aduce atingere prezentului regulament.
                              Toleranța negativă prevăzută la articolul 5 alineatul (4) din Regulamentul delegat (UE) 2016/1237 și la articolul 8 alineatul (1) din Regulamentul de punere în aplicare (UE) 2016/1239 se aplică mutatis mutandis.

                                 (*1)  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44)."

                                 (*2)  Regulamentul delegat (UE) 2016/1237 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele de aplicare a sistemului de licențe de import și export și de completare a Regulamentului (UE) nr. 1306/2013 al Parlamentului European și al Consiliului în ceea ce privește normele referitoare la eliberarea și reținerea garanțiilor constituite pentru astfel de licențe, precum și de modificare a Regulamentelor (CE) nr. 2535/2001, (CE) nr. 1342/2003, (CE) nr. 2336/2003, (CE) nr. 951/2006, (CE) nr. 341/2007 și (CE) nr. 382/2008 ale Comisiei și de abrogare a Regulamentelor (CE) nr. 2390/98, (CE) nr. 1345/2005, (CE) nr. 376/2008 și (CE) nr. 507/2008 ale Comisiei (JO L 206, 30.7.2016, p. 1).”;"

                              (b)

                              alineatul (6) se înlocuiește cu următorul text:
                              „(6)   Se percep taxe la import pentru cantitățile mai mari decât cele indicate pe licența de import. Se aplică toleranța pozitivă de 5 % prevăzută la articolul 5 alineatul (4) din Regulamentul delegat (UE) 2016/1237 și la articolul 8 alineatul (1) din Regulamentul de punere în aplicare (UE) 2016/1239, cu condiția să se plătească taxele la import aferente.”

                  2.

                  La articolul 3, alineatul (2) se înlocuiește cu următorul text:
                  „(2)   Certificatele de scutire se întocmesc după modelul licenței de import din anexa I la Regulamentul de punere în aplicare (UE) 2016/1239.
                  Articolul 4 din Regulamentul delegat (UE) 2016/1237 și articolele 2 și 3, articolul 4 alineatul (1), articolele 5 și 7 și articolele 13-16 din Regulamentul de punere în aplicare (UE) 2016/1239 se aplică mutatis mutandis, fără a aduce atingere prezentului regulament.
                  Toleranța negativă prevăzută la articolul 5 alineatul (4) din Regulamentul delegat (UE) 2016/1237 și la articolul 8 alineatul (1) din Regulamentul de punere în aplicare (UE) 2016/1239 se aplică mutatis mutandis.”

                  3.

                  La articolul 5, alineatul (2) se înlocuiește cu următorul text:
                  „(2)   Certificatele de ajutor se întocmesc după modelul licenței de import din anexa I la Regulamentul de punere în aplicare (UE) 2016/1239.
                  Articolul 4 din Regulamentul delegat (UE) 2016/1237 și articolele 2 și 3, articolul 4 alineatul (1), articolele 5 și 7 și articolele 13-16 din Regulamentul de punere în aplicare (UE) 2016/1239 se aplică mutatis mutandis, fără a aduce atingere prezentului regulament.
                  Toleranța negativă prevăzută la articolul 5 alineatul (4) din Regulamentul delegat (UE) 2016/1237 și la articolul 8 alineatul (1) din Regulamentul de punere în aplicare (UE) 2016/1239 se aplică mutatis mutandis.”

                  4.

                  Articolul 8 alineatul (1) se modifică după cum urmează:

                              (a)

                              primul paragraf se modifică după cum urmează:

                                          (i)

                                          teza introductivă se înlocuiește cu următorul text:
                                          „Sub rezerva articolului 2 alineatul (5), a articolului 3 alineatul (6), a articolului 5 alineatul (7) și a articolelor 11 și 12, autoritățile competente acceptă cererea de licență de import, de certificat de scutire sau de certificat de ajutor prezentată de operatori pentru fiecare transport. Cererile respective sunt însoțite de originalul sau de copia certificată conformă a facturii de cumpărare, precum și de originalul, de copia certificată conformă ori de un echivalent electronic autentificat al următoarelor documente:”;

                                          (ii)

                                          litera (b) se înlocuiește cu următorul text:

                                                      „(b)

                                                      în cazul certificatului de ajutor:

                                                                  (i)

                                                                  tipurile de dovadă a statutului vamal de mărfuri unionale menționate la articolul 199 alineatul (1) litera (b) din Regulamentul de punere în aplicare (UE) 2015/2447 al Comisiei (*3); sau

                                                                  (ii)

                                                                  un tip de declarație CO în temeiul capitolelor 2 și 3 din titlul VIII din Regulamentul delegat (UE) 2015/2446 al Comisiei (*4) în conformitate cu elementele de date nr. 1/1, 1/2 și 1/3 menționate în tabelul cerințelor în materie de date din titlul I capitolul 3 secțiunea 1 din anexa B la acel regulament.

                                             (*3)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558)."

                                             (*4)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).”;"

                              (b)

                              al doilea paragraf se înlocuiește cu următorul text:
                              „Documentele de însoțire menționate pot fi sub forma unui mesaj electronic. În cazul în care autoritatea competentă care efectuează verificările nu are acces la sistemul informatic care gestionează și generează un astfel de document electronic, acesta trebuie înlocuit cu o copie, certificată conformă în mod corespunzător, sau cu echivalentul său electronic autentificat, pe suport de hârtie.”

                  5.

                  La articolul 12, al treilea paragraf se înlocuiește cu următorul text:
                  „Notificarea menționată la prezentul articol se face în conformitate cu Regulamentul delegat (UE) 2017/1183 al Comisiei (*5) și cu Regulamentul de punere în aplicare (UE) 2017/1185 al Comisiei (*6).

                     (*5)  Regulamentul delegat (UE) 2017/1183 al Comisiei din 20 aprilie 2017 de completare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie de informații și documente (JO L 171, 4.7.2017, p. 100)."

                     (*6)  Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei (JO L 171, 4.7.2017, p. 113).”"

                  6.

                  La articolul 16, alineatul (2) se înlocuiește cu următorul text:
                  „(2)   Controalele fizice efectuate în regiunea ultraperiferică în cauză la importul sau introducerea produselor agricole implică un eșantion reprezentativ în proporție de cel puțin 5 % din licențele și certificatele prezentate în conformitate cu articolul 9.
                  Controalele fizice efectuate în regiunea ultraperiferică în cauză la exportul sau expedierea prevăzute în secțiunea 5 implică un eșantion reprezentativ în proporție de cel puțin 5 % din operațiuni, pe baza profilurilor de risc stabilite de statele membre.
                  Respectivelor controale fizice li se aplică mutatis mutandis Regulamentul (CE) nr. 1276/2008 al Comisiei (*7).
                  În plus, în cazuri speciale, Comisia poate solicita efectuarea de controale fizice care să vizeze alte procente.

                     (*7)  Regulamentul (CE) nr. 1276/2008 al Comisiei din 17 decembrie 2008 privind monitorizarea prin controale fizice a exporturilor de produse agricole care beneficiază de restituiri sau de alte sume (JO L 339, 18.12.2008, p. 53).”"

                  7.

                  La articolul 22, al treilea paragraf se înlocuiește cu următorul text:
                  „Pe baza unei analize a riscurilor în conformitate cu articolul 24 alineatul (1) din prezentul regulament, autoritățile competente efectuează controale la fața locului pe un eșantion, pentru fiecare acțiune, de cel puțin 5 % din cererile de ajutor. Eșantionul reprezintă, de asemenea, cel puțin 5 % din sumele care fac obiectul ajutoarelor pentru fiecare acțiune.”

                  8.

                  La articolul 24 alineatul (1) al doilea paragraf, se adaugă următoarea teză:
                  „Atunci când numărul minim de solicitanți de ajutor cărora urmează să li se aplice controale la fața locului este mai mic de 12, statele membre selecționează în mod aleatoriu cel puțin un solicitant.”

                  9.

                  Articolele 28 și 29 se înlocuiesc cu următorul text:
                  „Articolul 28
                  Recuperarea plăților necuvenite și sancțiuni financiare
                  (1)   În cazul unei plăți necuvenite, se aplică mutatis mutandis articolul 7 din Regulamentul de punere în aplicare (UE) nr. 809/2014 al Comisiei (*8).
                  (2)   Atunci când plata necuvenită este rezultatul unei declarații false, a unor documente false sau a unei neglijențe grave a solicitantului de ajutor, se aplică o sancțiune financiară egală cu suma plătită nejustificat, majorată cu o dobândă calculată în conformitate cu articolul 7 alineatul (2) din Regulamentul de punere în aplicare (UE) nr. 809/2014.
                  Articolul 29
                  Forță majoră și circumstanțe excepționale
                  În cazuri de forță majoră sau de circumstanțe excepționale în sensul articolului 2 alineatul (2) din Regulamentul (UE) nr. 1306/2013, se aplică mutatis mutandis articolul 4 din Regulamentul delegat (UE) nr. 640/2014 al Comisiei (*9).

                     (*8)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69)."

                     (*9)  Regulamentul delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității (JO L 181, 20.6.2014, p. 48).”"

                  10.

                  La articolul 32 alineatul (3), al doilea paragraf se înlocuiește cu următorul text:
                  „Notificarea menționată la prezentul alineat se face în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.”

                  11.

                  La articolul 35, alineatul (2) se înlocuiește cu următorul text:
                  „(2)   Autoritățile competente se asigură că produsele enumerate în anexa VII se utilizează în conformitate cu normele relevante ale Uniunii, în special cu articolele 211, 214, 215, 218, 219 și 254 din Regulamentul (UE) nr. 952/2013 al Parlamentului European și al Consiliului (*10), cu articolele 161-164, 171-175, 178, 179 și 239 din Regulamentul delegat (UE) 2015/2446 și cu articolele 260-269 din Regulamentul de punere în aplicare (UE) 2015/2447.

                     (*10)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).”"

                  12.

                  Articolul 38 se modifică după cum urmează:

                              (a)

                              alineatul (1) se modifică după cum urmează:

                                          (i)

                                          la primul paragraf, teza introductivă se înlocuiește cu următorul text:
                                          „În ceea ce privește regimul specific de aprovizionare, autoritățile competente notifică Comisiei, până cel târziu la data de 31 mai a fiecărui an, următoarele date referitoare la operațiunile efectuate în anul precedent în ceea ce privește bilanțul de aprovizionare al anului calendaristic de referință, defalcate în funcție de produs și de cod NC și, după caz, de fiecare destinație”;

                                          (ii)

                                          la al doilea paragraf, a doua teză se elimină;

                              (b)

                              alineatele (3) și (4) se înlocuiesc cu următorul text:
                              „(3)   Notificările menționate la prezentul articol se efectuează în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.
                              (4)   Notificările menționate la articolul 23 alineatul (3) și la articolul 32 alineatul (1) din Regulamentul (UE) nr. 228/2013 se efectuează, de asemenea, în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.”

                  13.

                  Articolul 39 se înlocuiește cu următorul text:
                  „Articolul 39
                  Raportul anual
                  (1)   Structura și conținutul raportului anual menționat la articolul 32 alineatul (2) din Regulamentul (UE) nr. 228/2013 sunt cele prezentate în anexa IX la prezentul regulament.
                  (2)   Raportul menționat la alineatul (1) se transmite Comisiei în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.”

                  14.

                  Articolul 40 se modifică după cum urmează:

                              (a)

                              alineatele (1) și (2) se înlocuiesc cu următorul text:
                              „(1)   Modificările aduse fiecărui program POSEI sunt prezentate de către statele membre Comisiei o dată pe an calendaristic și pe program, cu excepția cazurilor de forță majoră sau a unor circumstanțe excepționale. Modificările se transmit Comisiei până cel târziu la data de 31 iulie a anului anterior celui în care se depune cererea. Modificările trebuie justificate în mod corespunzător, furnizându-se în special următoarele informații:

                                          (a)

                                          motivele eventualelor dificultăți întâmpinate legate de punerea în aplicare, care justifică modificarea programului;

                                          (b)

                                          efectele estimate ale modificării;

                                          (c)

                                          consecințele în ceea ce privește finanțarea și condițiile de eligibilitate.

                                    Comisia informează statele membre dacă consideră că modificările nu respectă legislația Uniunii, în special articolul 4 din Regulamentul (UE) nr. 228/2013, fără a aduce atingere articolelor 51 și 52 din Regulamentul (UE) nr. 1306/2013.
                              Modificările se aplică începând cu data de 1 ianuarie a anului următor celui în care au fost notificate. În cazul în care se consideră că este necesară o aplicare anticipată, aceste modificări se pot aplica mai devreme dacă Comisia nu obiectează față de acest lucru.
                              (2)   Prin derogare de la alineatul (1), următoarele propuneri de modificare ale statelor membre sunt evaluate separat de Comisie, care decide în privința aprobării lor în termen de cel mult cinci luni de la prezentarea acestora, în conformitate cu procedura menționată la articolul 34 alineatul (2) din Regulamentul (UE) nr. 228/2013:

                                          (a)

                                          aderarea unei noi regiuni ultraperiferice;

                                          (b)

                                          introducerea în programul general a unor grupe noi de produse care urmează să fie sprijinite în temeiul regimului specific de aprovizionare sau a unor măsuri noi în favoarea producției agricole locale.

                                    Modificările astfel aprobate se aplică începând cu data de 1 ianuarie a anului următor celui în care a fost făcută propunerea de modificare sau începând cu data indicată în mod expres în decizia de aprobare.”;

                              (b)

                              la alineatul (3), litera (b) se înlocuiește cu următorul text:

                                          „(b)

                                          în ceea ce privește toate măsurile, ajustările de până la 20 % din alocarea financiară a fiecărei măsuri, fără a se aduce atingere plafoanelor financiare prevăzute la articolul 30 din Regulamentul (UE) nr. 228/2013, cu condiția ca astfel de ajustări să fie notificate cel târziu la data de 31 mai a anului următor anului calendaristic aferent alocării financiare modificate;”;

                              (c)

                              la alineatul (5), litera (a) se înlocuiește cu următorul text:

                                          „(a)

                                          «măsură» înseamnă gruparea unor acțiuni necesare pentru atingerea unuia sau a mai multor obiective ale programului, într-o linie pentru care se definește o alocare financiară în tabelul financiar menționat la articolul 5 litera (a) din Regulamentul (UE) nr. 228/2013;”;

                              (d)

                              alineatul (6) se înlocuiește cu următorul text:
                              „(6)   Notificările menționate la prezentul articol se realizează în conformitate cu Regulamentul delegat (UE) 2017/1183 și cu Regulamentul de punere în aplicare (UE) 2017/1185.”

                  15.

                  Se adaugă anexa IX, al cărei text figurează în anexa la prezentul regulament.

            Articolul 2
      Prezentul regulament intră în vigoare în a treia zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 28 iunie 2018.

               Pentru Comisie

               Președintele

            Jean-Claude JUNCKER

         (1)  JO L 78, 20.3.2013, p. 23.

         (2)  Regulamentul de punere în aplicare (UE) nr. 180/2014 al Comisiei din 20 februarie 2014 de stabilire a normelor de aplicare a Regulamentului (UE) nr. 228/2013 al Parlamentului European și al Consiliului privind măsurile specifice din domeniul agriculturii în favoarea regiunilor ultraperiferice ale Uniunii (JO L 63, 4.3.2014, p. 13).

         (3)  Regulamentul de punere în aplicare (UE) 2016/1239 al Comisiei din 18 mai 2016 de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export (JO L 206, 30.7.2016, p. 44).

         (4)  Raport al Comisiei către Parlamentul European și Consiliu privind punerea în aplicare a programului de măsuri specifice în domeniul agriculturii în favoarea regiunilor ultraperiferice ale Uniunii (POSEI) [COM(2016) 797 final].

         (5)  Regulamentul (CE) nr. 376/2008 al Comisiei din 23 aprilie 2008 de stabilire a normelor comune de aplicare a sistemului de licențe de import și export și de certificate de fixare în avans pentru produsele agricole (JO L 114, 26.4.2008, p. 3).

         (6)  Regulamentul delegat (UE) 2016/1237 al Comisiei din 18 mai 2016 de completare a Regulamentului (UE) nr. 1308/2013 al Parlamentului European și al Consiliului în ceea ce privește normele de aplicare a sistemului de licențe de import și export și de completare a Regulamentului (UE) nr. 1306/2013 al Parlamentului European și al Consiliului în ceea ce privește normele referitoare la eliberarea și reținerea garanțiilor constituite pentru astfel de licențe, precum și de modificare a Regulamentelor (CE) nr. 2535/2001, (CE) nr. 1342/2003, (CE) nr. 2336/2003, (CE) nr. 951/2006, (CE) nr. 341/2007 și (CE) nr. 382/2008 ale Comisiei și de abrogare a Regulamentelor (CE) nr. 2390/98, (CE) nr. 1345/2005, (CE) nr. 376/2008 și (CE) nr. 507/2008 ale Comisiei (JO L 206, 30.7.2016, p. 1).

         (7)  Regulamentul (CE) nr. 792/2009 al Comisiei din 31 august 2009 de stabilire a normelor detaliate pentru comunicarea Comisiei de către statele membre a informațiilor și documentelor cu privire la implementarea organizării comune a piețelor, la sistemul de plăți directe, la promovarea produselor agricole și la regimul aplicabil regiunilor ultraperiferice și insulelor mici din Marea Egee (JO L 228, 1.9.2009, p. 3).

         (8)  Regulamentul delegat (UE) 2017/1183 al Comisiei din 20 aprilie 2017 de completare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie de informații și documente (JO L 171, 4.7.2017, p. 100).

         (9)  Regulamentul de punere în aplicare (UE) 2017/1185 al Comisiei din 20 aprilie 2017 de stabilire a normelor de aplicare a Regulamentelor (UE) nr. 1307/2013 și (UE) nr. 1308/2013 ale Parlamentului European și ale Consiliului în ceea ce privește notificările către Comisie ale informațiilor și documentelor, precum și de modificare și abrogare a mai multor regulamente ale Comisiei (JO L 171, 4.7.2017, p. 113).

         (10)  Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (JO L 347, 20.12.2013, p. 549).

         (11)  Regulamentul (CE) nr. 1122/2009 al Comisiei din 30 noiembrie 2009 de stabilire a normelor de aplicare a Regulamentului (CE) nr. 73/2009 al Consiliului în ceea ce privește ecocondiționalitatea, modularea și sistemul integrat de administrare și control în cadrul schemelor de ajutor direct pentru agricultori prevăzute de regulamentul respectiv, precum și de aplicare a Regulamentului (CE) nr. 1234/2007 al Consiliului în ceea ce privește ecocondiționalitatea în cadrul schemei de ajutoare prevăzute pentru sectorul vitivinicol (JO L 316, 2.12.2009, p. 65).

         (12)  Regulamentul delegat (UE) nr. 640/2014 al Comisiei din 11 martie 2014 de completare a Regulamentului (UE) nr. 1306/2013 al Parlamentului European și al Consiliului în ceea ce privește Sistemul Integrat de Administrare și Control și condițiile pentru refuzarea sau retragerea plăților și pentru sancțiunile administrative aplicabile în cazul plăților directe, al sprijinului pentru dezvoltare rurală și al ecocondiționalității (JO L 181, 20.6.2014, p. 48).

         (13)  Regulamentul de punere în aplicare (UE) nr. 809/2014 al Comisiei din 17 iulie 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește sistemul integrat de administrare și control, măsurile de dezvoltare rurală și ecocondiționalitatea (JO L 227, 31.7.2014, p. 69).

         (14)  Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (JO L 253, 11.10.1993, p. 1).

         (15)  Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (JO L 269, 10.10.2013, p. 1).

         (16)  Regulamentul delegat (UE) 2015/2446 al Comisiei din 28 iulie 2015 de completare a Regulamentului (UE) nr. 952/2013 al Parlamentului European și al Consiliului în ceea ce privește normele detaliate ale anumitor dispoziții ale Codului vamal al Uniunii (JO L 343, 29.12.2015, p. 1).

         (17)  Regulamentul de punere în aplicare (UE) 2015/2447 al Comisiei din 24 noiembrie 2015 de stabilire a unor norme pentru punerea în aplicare a anumitor dispoziții din Regulamentul (UE) nr. 952/2013 al Parlamentului European și al Consiliului de stabilire a Codului vamal al Uniunii (JO L 343, 29.12.2015, p. 558).

         ANEXĂ
         „
               ANEXA IX

                  Structura și conținutul raportului anual menționat la articolul 39

               Structura și conținutul raportului aferent anului precedent sunt următoarele:
               1.   CONTEXTUL GENERAL DIN ANUL PRECEDENT

                           1.1.

                           Contextul socioeconomic.

                           1.2.

                           Situația agriculturii și dezvoltarea sa.

                     2.   PUNEREA ÎN APLICARE FIZICĂ ȘI FINANCIARĂ A MĂSURILOR ȘI ACȚIUNILOR

                           2.1.

                           Tabelul general cu datele financiare referitoare la sprijinul în favoarea producției locale și regimului specific de aprovizionare, inclusiv alocarea inițială per măsură și acțiune, precum și cheltuielile efective și, dacă este relevant, orice ajutor de stat furnizat în conformitate cu articolul 23 din Regulamentul (UE) nr. 228/2013.

                           2.2.

                           Descrierea cuprinzătoare a punerii în aplicare fizice și financiare a fiecărei măsuri și acțiuni, inclusiv asistența tehnică, cuprinse în program:

                                       (a)

                                       pentru regimul specific de aprovizionare: datele și analiza bilanțului anual de aprovizionare al regiunii în cauză;

                                       (b)

                                       pentru sprijinul în favoarea producției locale: datele și analiza punerii în aplicare fizice și financiare a fiecărei măsuri și acțiuni enumerate în program, inclusiv date precum numărul de beneficiari, numărul de animale vizate de plată, suprafața eligibilă și/numărul de exploatații în cauză. Dacă este necesar, datele trebuie să fie însoțite de o prezentare și o analiză a sectorului la care se referă măsura.

                     3.   PERFORMANȚA PROGRAMULUI ÎN ANUL PRECEDENT

                           3.1.

                           Progresul măsurilor și al acțiunilor în direcția realizării obiectivelor și a priorităților specifice ale programului și a obiectivelor generale stabilite la articolul 2 din Regulamentul (UE) nr. 228/2013:

                                       (a)

                                       evoluția și analiza indicatorilor naționali care cuantifică obiectivele specifice ale programului și evaluarea măsurii în care au fost realizate obiectivele specifice alocate fiecăreia dintre măsurile cuprinse în program;

                                       (b)

                                       pentru regimul specific de aprovizionare, informații privind modul în care a fost transferat avantajul acordat, precum și măsurile adoptate și controalele realizate pentru a se asigura că acest transfer s-a realizat în conformitate cu articolul 6 din prezentul regulament;

                                       (c)

                                       pentru regimul specific de aprovizionare, analiza caracterului proporțional al ajutoarelor în raport cu costurile suplimentare aferente transportului către regiunile ultraperiferice și, în cazul produselor destinate prelucrării și al factorilor de producție agricolă, costurile suplimentare legate de izolare și de îndepărtare;

                                       (d)

                                       datele anuale privind indicatorii de performanță comuni menționați la articolul 37 din prezentul regulament și analiza acestora în special cu privire la realizarea obiectivelor generale stabilite la articolul 2 din Regulamentul (UE) nr. 228/2013.

                                 Analizele respective trebuie să acorde o atenție deosebită monitorizării prețurilor, dezvoltării agriculturii locale și poziției concurențiale a produselor locale în raport cu importurile din țări terțe și aprovizionările din Uniune.

                           3.2.

                           Concluziile analizelor cu privire la caracterul adecvat al strategiei urmărite prin măsuri și posibila ameliorare a acesteia în scopul de a se realiza obiectivele programului.

                     4.   GESTIONAREA PROGRAMULUI

                           4.1.

                           O prezentare succintă a eventualelor probleme majore întâmpinate în procesul de gestionare și punere în aplicare a măsurilor pe parcursul anului respectiv.

                           4.2.

                           Statistici referitoare la controalele efectuate de autoritățile competente și la eventualele sancțiuni aplicate. Orice fel de informații suplimentare care ar putea fi utile pentru a înțelege datele prezentate.

                     5.   MODIFICĂRI

               Rezumatul eventualelor modificări ale programului prezentate în anul respectiv și justificările lor.
            ”


title: Regulamentul de punere în aplicare (UE) 2018/1076 al Comisiei din 30 iulie 2018 de modificare a Regulamentului (UE) nr. 37/2010 în vederea clasificării substanței izofluran în ceea ce privește limita maximă de reziduuri (Text cu relevanță pentru SEE.)

text:
                  31.7.2018

                  RO

                  Jurnalul Oficial al Uniunii Europene

                  L 194/41

         REGULAMENTUL DE PUNERE ÎN APLICARE (UE) 2018/1076 AL COMISIEI
         din 30 iulie 2018
         de modificare a Regulamentului (UE) nr. 37/2010 în vederea clasificării substanței izofluran în ceea ce privește limita maximă de reziduuri
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (1), în special articolul 14 coroborat cu articolul 17,
         având în vedere avizul Agenției Europene pentru Medicamente formulat de Comitetul pentru medicamente de uz veterinar,
         întrucât:

                     (1)

                     Articolul 17 din Regulamentul (CE) nr. 470/2009 prevede că limita maximă de reziduuri (LMR) pentru substanțele farmacologic active destinate utilizării în Uniune în medicamentele de uz veterinar pentru animalele de la care se obțin produse alimentare sau în produsele biocide folosite în zootehnie se stabilește printr-un regulament.

                     (2)

                     Tabelul 1 din anexa la Regulamentul (UE) nr. 37/2010 al Comisiei (2) stabilește substanțele farmacologic active și clasificarea acestora în funcție de LMR din produsele alimentare de origine animală.

                     (3)

                     Substanța izofluran este deja inclusă în tabelul menționat ca substanță autorizată pentru ecvidee, numai pentru utilizare ca anestezic. Rubrica existentă are clasificarea „Nu se cere nicio LMR”.

                     (4)

                     Agenția Europeană pentru Medicamente (EMA) a primit o cerere de includere a porcinelor în rubrica existentă referitoare la izofluran.

                     (5)

                     EMA, pe baza avizului emis de Comitetul pentru medicamente de uz veterinar, a recomandat stabilirea unei LMR pentru izofluran la porcine.

                     (6)

                     În conformitate cu articolul 5 din Regulamentul (CE) nr. 470/2009, EMA trebuie să ia în considerare utilizarea LMR stabilite pentru substanțele farmacologic active într-un produs alimentar anume pentru alte alimente derivate din aceeași specie sau a LMR stabilite pentru o substanță farmacologic activă la una sau mai multe specii, pentru alte specii.

                     (7)

                     EMA a considerat că extrapolarea rubricii pentru izofluran către alte grupe de vârstă și alte specii nu poate fi evaluată în mod fiabil în acest moment din cauza datelor insuficiente.

                     (8)

                     Prin urmare, Regulamentul (UE) nr. 37/2010 ar trebui modificat în consecință.

                     (9)

                     Este oportun să se acorde părților interesate un termen rezonabil pentru a lua măsurile care ar putea fi necesare pentru respectarea noilor LMR.

                     (10)

                     Măsurile prevăzute în prezentul regulament sunt conforme cu avizul Comitetului permanent pentru medicamentele de uz veterinar,

               ADOPTĂ PREZENTUL REGULAMENT:

            Articolul 1
            Anexa la Regulamentul (UE) nr. 37/2010 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 29 septembrie 2018.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 30 iulie 2018.

                  Pentru Comisie

                  Președintele

               Jean-Claude JUNCKER

            (1)  JO L 152, 16.6.2009, p. 11.

            (2)  Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele maxime de reziduuri din produsele alimentare de origine animală (JO L 15, 20.1.2010, p. 1).

            ANEXĂ
            În anexa la Regulamentul (UE) nr. 37/2010, în tabelul 1, rubrica pentru substanța „izofluran” se înlocuiește cu următorul text:

                           Substanță farmacologic activă

                           Reziduu marker

                           Specie animală

                           LMR

                           Țesuturi țintă

                           Alte dispoziții [conform articolului 14 alineatul (7) din Regulamentul (CE) nr. 470/2009]

                           Clasificare terapeutică

                           „Izofluran

                           NU SE APLICĂ

                              Ecvidee

                           Nu se cere nicio LMR

                           NU SE APLICĂ

                           Pentru uz prin inhalare

                           Anestezici generali”

                           Porcine

                           Nu se cere nicio LMR

                           NU SE APLICĂ

                           Pentru uz prin inhalare la purcei cu vârsta de până la șapte zile


title: Regulamentul de punere în aplicare (UE) 2018/1120 al Comisiei din 10 august 2018 de modificare a anexei I la Regulamentul (UE) nr. 605/2010 în ceea ce privește lista țărilor terțe sau părților de țări terțe din care este autorizată introducerea în Uniunea Europeană de loturi de lapte crud, de produse lactate, de colostru și de produse pe bază de colostru (Text cu relevanță pentru SEE.)

text:
                  13.8.2018

                  RO

                  Jurnalul Oficial al Uniunii Europene

                  L 204/31

         REGULAMENTUL DE PUNERE ÎN APLICARE (UE) 2018/1120 AL COMISIEI
         din 10 august 2018
         de modificare a anexei I la Regulamentul (UE) nr. 605/2010 în ceea ce privește lista țărilor terțe sau părților de țări terțe din care este autorizată introducerea în Uniunea Europeană de loturi de lapte crud, de produse lactate, de colostru și de produse pe bază de colostru
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (1), în special articolul 8 teza introductivă, articolul 8 punctul 1 primul paragraf și articolul 8 punctul 4, precum și articolul 9 alineatul (4),
         având în vedere Regulamentul (CE) nr. 854/2004 al Parlamentului European și al Consiliului din 29 aprilie 2004 de stabilire a normelor specifice de organizare a controalelor oficiale privind produsele de origine animală destinate consumului uman (2), în special articolul 11 alineatul (1),
         întrucât:

                     (1)

                     Regulamentul (UE) nr. 605/2010 al Comisiei (3) stabilește condițiile de sănătate publică și sănătate animală și cerințele de certificare pentru introducerea în Uniunea Europeană a loturilor de lapte crud, de produse lactate, de colostru și de produse pe bază de colostru, precum și lista țărilor terțe din care este autorizată introducerea în Uniune a unor astfel de loturi.

                     (2)

                     Anexa I la Regulamentul (UE) nr. 605/2010 stabilește o listă de țări terțe sau de părți de țări terțe din care este autorizată introducerea în Uniunea Europeană de loturi de lapte crud, de produse lactate, de colostru și de produse pe bază de colostru și indică tipul de tratament necesar pentru astfel de mărfuri.

                     (3)

                     Bosnia și Herțegovina se află deja pe lista din anexa I la Regulamentul (UE) nr. 605/2010 și este autorizată pentru exportul spre Uniune de lapte și produse din lapte care au fost supuse tratamentului „C”.

                     (4)

                     Bosnia și Herțegovina a solicitat Comisiei autorizarea de a exporta spre Uniune lapte, produse lactate, colostru și produse pe bază de colostru care au fost supuse unui tratament mai puțin strict. În ceea ce privește sănătatea animală, Bosnia și Herțegovina este o țară terță inclusă de Organizația Mondială pentru Sănătatea Animalelor pe lista țărilor indemne de febră aftoasă (FA), fără o politică de vaccinare obligatorie, și deci îndeplinește cerințele în materie de sănătate animală ale Uniunii aplicabile importurilor.

                     (5)

                     Comisia a efectuat controale veterinare în Bosnia și Herțegovina. Rezultatele acestor controale au indicat anumite deficiențe, în special în ceea ce privește problemele de sănătate publică în unități. Autoritățile competente din Bosnia și Herțegovina iau măsuri pentru remedierea acestor deficiențe.

                     (6)

                     Cu toate acestea, pe baza situației favorabile a sănătății animale în ceea ce privește febra aftoasă din Bosnia și Herțegovina, este oportun ca Bosnia și Herțegovina să fie adăugată în coloana A din anexa I la Regulamentul (UE) nr. 605/2010. Această adăugare în coloana A din anexa I nu ar trebui să aducă atingere obligațiilor care decurg din alte dispoziții ale legislației Uniunii cu privire la importurile în Uniune și la introducerea pe piața Uniunii a produselor de origine animală, în special din dispozițiile referitoare la înscrierea unităților în lista întocmită în temeiul articolului 12 din Regulamentul (CE) nr. 854/2004.

                     (7)

                     Prin urmare, Regulamentul (UE) nr. 605/2010 ar trebui modificat în consecință.

                     (8)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            În tabelul din anexa I la Regulamentul (UE) nr. 605/2010, intrarea referitoare la Bosnia și Herțegovina se înlocuiește cu textul următor:

                           „BA

                           Bosnia și Herțegovina

                           +

                           +

                           +”

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2018.

                  Pentru Comisie

                  Președintele

               Jean-Claude JUNCKER

            (1)  JO L 18, 23.1.2003, p. 11.

            (2)  JO L 139, 30.4.2004, p. 206.

            (3)  Regulamentul (UE) nr. 605/2010 al Comisiei din 2 iulie 2010 de stabilire a condițiilor de sănătate animală și sănătate publică și de certificare veterinară pentru introducerea în Uniunea Europeană a laptelui crud, a produselor lactate, a colostrului și a produselor pe bază de colostru destinate consumului uman (JO L 175, 10.7.2010, p. 1).


title: Regulamentul de punere în aplicare (UE) 2018/1124 al Comisiei din 10 august 2018 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak

text:
                  13.8.2018

                  RO

                  Jurnalul Oficial al Uniunii Europene

                  L 204/46

         REGULAMENTUL DE PUNERE ÎN APLICARE (UE) 2018/1124 AL COMISIEI
         din 10 august 2018
         de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1210/2003 al Consiliului din 7 iulie 2003 privind anumite restricții specifice în relațiile economice și financiare cu Irak și de abrogare a Regulamentului (CE) nr. 2465/96 (1), în special articolul 11 litera (b),
         întrucât:

                     (1)

                     Anexa III la Regulamentul (CE) nr. 1210/2003 cuprinde lista organismelor publice, a corporațiilor și a agențiilor, a persoanelor fizice și juridice, a organismelor și a entităților fostului guvern irakian care, în temeiul regulamentului menționat, fac obiectul înghețării fondurilor și resurselor economice care se aflau în afara Irakului la data de 22 mai 2003.

                     (2)

                     La 7 august 2018, Comitetul pentru sancțiuni al Consiliului de Securitate al Organizației Națiunilor Unite a hotărât să elimine o mențiune de pe lista persoanelor sau entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa III la Regulamentul (CE) nr. 1210/2003 ar trebui modificată în mod corespunzător,

               ADOPTĂ PREZENTUL REGULAMENT:

            Articolul 1
            Anexa III la Regulamentul (CE) nr. 1210/2003 se modifică în conformitate cu anexa la prezentul regulament.

            Articolul 2
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2018.

                  Pentru Comisie,

                  Pentru Președinte,

                  Șeful Serviciului Instrumente de Politică Externă

            (1)  JO L 169, 8.7.2003, p. 6.

            ANEXĂ
            În anexa III la Regulamentul (CE) nr. 1210/2003, se elimină următoarea mențiune:

                           „28.

                           DIRECTORATE GENERAL OF GEOLOGICAL SURVEY AND MINERAL INVESTIGATION. Adresă: P.O. Box 986, Alwiya, Al Sadoon Park Area, Baghdad, Iraq.”


title: Regulamentul de punere în aplicare (UE) 2018/1117 al Consiliului din 10 august 2018 de punere în aplicare a Regulamentului (UE) nr. 401/2013 privind măsuri restrictive instituite împotriva Myanmar/Birmaniei

text:
                  13.8.2018

                  RO

                  Jurnalul Oficial al Uniunii Europene

                  L 204/9

         REGULAMENTUL DE PUNERE ÎN APLICARE (UE) 2018/1117 AL CONSILIULUI
         din 10 august 2018
         de punere în aplicare a Regulamentului (UE) nr. 401/2013 privind măsuri restrictive instituite împotriva Myanmar/Birmaniei
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 401/2013 al Consiliului privind măsuri restrictive instituite împotriva Myanmar/Birmaniei și de abrogare a Regulamentului (CE) nr. 194/2008 (1), în special articolul 4i,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 2 mai 2013, Consiliul a adoptat Regulamentul (UE) nr. 401/2013.

                     (2)

                     La 25 iunie 2018, Consiliul a adoptat Regulamentul de punere în aplicare (UE) 2018/898 (2), prin care au fost adăugate șapte persoane pe lista persoanelor fizice și juridice, a entităților și a organismelor cărora li se aplică măsurile restrictive, prevăzută în anexa IV la Regulamentul (UE) nr. 401/2013.

                     (3)

                     S-au primit informații actualizate privind mai multe persoane incluse pe listă.

                     (4)

                     Anexa IV la Regulamentul (UE) nr. 401/2013 ar trebui modificată în mod corespunzător,

               ADOPTĂ PREZENTUL REGULAMENT:

            Articolul 1
            Anexa IV la Regulamentul (UE) nr. 401/2013 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 10 august 2018.

                  Pentru Consiliu

                  Președintele

               G. BLÜMEL

            (1)  JO L 121, 3.5.2013, p. 1.

            (2)  Regulamentul de punere în aplicare (UE) 2018/898 al Consiliului din 25 iunie 2018 de punere în aplicare a Regulamentului (UE) nr. 401/2013 privind măsuri restrictive instituite împotriva Myanmar/Birmaniei (JO L 160 I, 25.6. 2018, p. 1).

            ANEXĂ
            Rubricile 1, 3, 4 și 5 din lista persoanelor și entităților prevăzută în anexa IV la Regulamentul (UE) nr. 401/2013 se înlocuiesc cu următoarele rubrici:

                           Nume

                           Informații de identificare

                           Motive

                           Data includerii pe listă

                           „1.

                           Aung Kyaw Zaw

                           Data nașterii: 20 august 1961
                           Pașaport nr.: DM000826
                           Data eliberării: 22 noiembrie 2011
                           Data expirării: 21 noiembrie 2021
                           Număr militar de identificare: BC 17444

                           Generalul-locotenent Aung Kyaw Zaw a fost șeful Biroului de operațiuni speciale nr. 3 al forțelor armate din Myanmar (Tatmadaw) începând din august 2015 până la sfârșitul anului 2017. Biroul de operațiuni speciale nr. 3 era însărcinat cu supravegherea comandamentului de vest și, în acest context, generalul-locotenent Aung Kyaw Zaw este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către comandamentul de vest în perioada respectivă. Printre aceste atrocități se numără uciderile ilegale, violența sexuală și incendierea sistematică a caselor și clădirilor populației Rohingya.

                           25.6.2018

                           3.

                           Than Oo

                           Data nașterii: 12 octombrie 1973
                           Număr militar de identificare: BC 25723

                           Generalul de brigadă Than Oo este comandantul celei de a 99-a divizii de infanterie ușoară a forțelor armate din Myanmar (Tatmadaw). În acest context, el este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către cea de a 99-a divizie de infanterie ușoară în a doua jumătate a anului 2017. Printre aceste atrocități se numără uciderile ilegale, violența sexuală și incendierea sistematică a caselor și clădirilor populației Rohingya.

                           25.6.2018

                           4.

                           Aung Aung

                           Număr militar de identificare: BC 23750

                           Generalul de brigadă Aung Aung este comandantul celei de a 33-a divizii de infanterie ușoară a forțelor armate din Myanmar (Tatmadaw). În acest context, el este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către cea de a 33-a divizie de infanterie ușoară în a doua jumătate a anului 2017. Printre aceste atrocități se numără uciderile ilegale, violența sexuală și incendierea sistematică a caselor și clădirilor populației Rohingya.

                           25.6.2018

                           5.

                           Khin Maung Soe

                           Generalul-maior Khin Maung Soe este comandantul Comandamentului pentru operații militare nr. 15 din cadrul forțelor armate din Myanmar (Tatmadaw), denumit uneori și „cea de a 15-a divizie de infanterie ușoară”, de care aparține batalionul de infanterie nr. 564. În acest context, el este responsabil pentru atrocitățile și încălcările grave ale drepturilor omului comise împotriva populației Rohingya din statul Rakhine de către Comandamentul pentru operații militare nr. 15, în special de batalionul de infanterie nr. 564, în a doua jumătate a anului 2017. Printre aceste atrocități se numără uciderile ilegale, violența sexuală și incendierea sistematică a caselor și clădirilor populației Rohingya.

                           25.6.2018”